ธกส.ปล่อยสินเชื่อเอสเอ็มอี1.7 หมื่นราย
ธ.ก.ส.จับมือกรมอุตสาหกรรมสนับสนุนเงินทุนให้เอสเอ็มอี 1.7 หมื่นราย
28 ม.ค. 2559

ธ.ก.ส.จับมือกรมอุตสาหกรรมสนับสนุนเงินทุนให้เอสเอ็มอี 1.7 หมื่นราย
นายประเดิมชัย จันทน์เสนะ ผู้ช่วยผู้จัดการ ธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. ได้ลงนามในบันทึกข้อตกลงความร่วมมือสนับสนุนสินเชื่อเพื่อผู้ประกอบการวิสาหกิจขนาดกลางและขนาดย่อม (เอสเอ็มอี) กับ กรมส่งเสริมอุตสาหกรรม จะร่วมบูรณการแลกเปลี่ยนข้อมูล องค์ความรู้ในด้านต่างๆ ที่เกี่ยวข้องในการพัฒนาเอสเอ็มอี โดย ธ.ก.ส.จะสนับสนุนเงินทุนให้กับผู้ประกอบการเอสเอ็มอี เพื่อสร้างมูลค่าเพิ่มสินค้าเกษตรตลอดห่วงโซ่มูลค่าเพิ่มและวิสาหกิจชุมชน 
ด้านนายสมชาย หาญหิรัญ อธิบดีกรมส่งเสริมอุตสาหกรรม กล่าวว่า การดำเนินงานตามโครงการดังกล่าวเน้นกลุ่มเป้าหมายผู้ประกอบการเอสเอ็มอี ในภาคการผลิต จำนวน 7,000 กิจการ ภาคการค้าและบริการ จำนวน 1 หมื่นกิจการ  พร้อมตรวจประเมิน ให้คำปรึกษาแนะนำเบื้องต้นในสถานประกอบการ และให้คำปรึกษาเชิงลึก คาดว่าหลังดำเนินโครงการเอสเอ็มอีจะมีความสามารถในเชิงแข่งขัน ไม่น้อยกว่า 3,500 กิจการ มีแผนปรับโครงสร้างหนี้ ไม่น้อยกว่า 4,000 กิจการ สามารถลดต้นทุนหรือเพิ่มประสิทธิภาพการประกอบการไม่น้อยกว่า 5%